દરેક વ્યક્તિ સુધી પ્રેમ, કરુણા અને ત્યાગનો સંદેશ પહોંચાડતા ડિકેન પટેલ જણાવે છે કે, આ પ્રવૃત્તિઓ અન્યના જીવનમાં સત્ય, પ્રેમ, કરુણા અને ત્યાગ જેવા સપ્તરંગી રંગો ભરતી પ્રવૃત્તિ છે. દરિયા દિલ દુકાન પ્રયોગ દ્વારા નાની નાની ભેટથી અન્યના જીવનમાં પ્રેમનું તત્ત્વ વધારીને એકબીજાના જીવનને એક નવી ઊંચાઇ બક્ષવાનો પ્રયત્ન છે. ડિકેન જણાવે છે કે, હું સુઈ ગયો અને સપનું જોયુ કે, જીવનમાં બસ આનંદ જ આનંદ હોય, ઊઠ્યો તો જોયું કે, સેવા એ જ જીવન છે, મેં સેવા તરફ મારો રસ્તો વાળ્યો અને સમજાયું કે, સેવા એ જ આનંદનું સ્વરૂપ છે.